આમાંની કેટલીક બાબતોની કમિટી કે એના પદાધિકારીઓને ખબર ન હોય એવું બની શકે. આવા કિસ્સામાં તેઓ એકસપર્ટની કે જાણકારની સહાય લઈ શકે. જોકે આવી દરકાર કરવાને બદલે તેઓ મોટા ભાગે બિલ્ડર કે ડેવલપરની વાતોમાં આવી જાય છે, કારણ કે ડેવલપર તેમને ચોક્કસ લાભ કે ફેવર ઑફર કરી દેતા હોય છે. આવું બધે જ કે બધા સાથે જ થાય છે એમ કહી શકાય નહીં, પરંતુ મોટા ભાગના કેસોમાં આવું થતું હોવાનું જોવા મળે છે જે અવિશ્વાસ અને વિવાદનું કારણ બને છે. આ વિવાદ પહેલાં થાય કે પછીથી થાય એટલો જ ફરક પડે છે. ક્યારેક પદાધિકારીઓ સારા હોય તો પણ જ્ઞાન કે સમજના અભાવે ભૂલ કરી બેસે છે અને એનો ભોગ બધા જ સભ્યો બને છે. ત્યાર બાદ કાનૂની અદાલતો કે બિલ્ડર્સના આંટાફેરા શરૂ થઈ જાય છે અને રીડેવલપમેન્ટ અધ્ધર રહી જાય છે.